Pactem Nord i les associacions de comerç i empreses de l'Horta Nord marquen les noves línies estratègiques per a la promoció del comerç local
01 de febrer de 2022

El Consorci Pactem Nord i les associacions de comerç de l'Horta Nord preparen novetats en el pla d'acció per a la promoció del comerç de proximitat a la comarca de l'Horta Nord.

En aquesta reunió de coordinació que han mantingut ja s'han establit les principals línies de treball i reptes a aconseguir en àmbits com la formació i desenvolupament del sector en matèria de màrqueting a través de les xarxes socials, el foment de l'associacionisme comercial, l'impuls de l'aplicació de les noves tecnologies en el sector del comerç de proximitat i la realització de campanyes que proposen un model de comerç de proximitat i consum responsable com a element d'impuls del valor local.

Les associacions de comerç que integren FACENORD han valorat molt positivament la realització de la “III Trobada d´Associacions” per a el mes vinent d'octubre, com a espai necessari de reflexió, trobada i aprenentatge en el sector, així com un calendari d'accions formatives que ja iniciem la setmana vinent amb el taller “Instagram com a eina de màrqueting en el comerç de proximitat”, que se celebrarà en el municipi de Godella.

Les accions plantejades guarden una estreta relació amb les línies estratègiques desenvolupades recentment per l'entitat en el marc de l'Observatori d' ocupació del Consorci Pactem Nord. Així, se pretén desenvolupar iniciatives que permeten al comerç de proximitat diferenciar el seu servei, disposar d'un major coneixement de les tecnologies de la informació i afegir valor al seu sector com a element de manteniment de l'activitat i de l'ocupació.

El repte per a 2022 passa necessàriament per millorar la situació del comerç de proximitat en l'Horta, proposant un model de desenvolupament sostenible, responsable i associatiu, orientat al desenvolupament digital del sector i a l'impuls decidit del consum en els comerços locals.